আক্কেলপুরে নিজ বাড়িতে গৃহবধূকে গলা কেটে হত্যা
জয়পুরহাটের আক্কেলপুরে এক গৃহবধূকে প্রকাশ্য দিবালোকে তার নিজ বাড়িতে গলা কেটে হত্যা করেছে দুর্বৃত্তরা। গৃহবধূর নাম সপ্তমী রানী (৫১)। তিনি রায়কালী বাজারের কাপড় ব্যবসায়ী বিশ্বনাথ বসাকের স্ত্রী। রোববার সকাল ১০টা থেকে দুপুর ২টার মধ্যে কোনো এক সময় এই নৃশংস হত্যাকাণ্ড ঘটেছে। ওই সময় বাড়িতে সপ্তমী ছাড়া আর কেউ ছিল না। বাড়ি থেকে কোনো টাকা-পয়সা বা স্বর্ণালঙ্কার খোয়া যায়নি। তাই হত্যার ‘মোটিভ’ (রহস্য) তদন্তের পর জানা যাবে বলে জানিয়েছে পুলিশ। পুলিশ ও এলাকাবাসী সূত্রে জানা গেছে, রোববার সকালে উপজেলার রায়কালী বাজারের কাপড় ব্যবসায়ী বিশ্বনাথ বসাক তার স্ত্রী সপ্তমী রানী বসাককে বাড়িতে রেখে প্রতিদিনের মতো রায়কালী বাজারে তার ব্যবসা প্রতিষ্ঠানে যান। ওই সময় একটি বিয়ের অনুষ্ঠানে যোগ দিতে তার ছেলে ও পুত্রবধূ বাড়ি থেকে বাইরে যায়। দুপুরের খাবার খেতে আনুমানিক বেলা ২টার দিকে বিশ্বনাথ বসাক বাড়িতে ফিরে গিয়ে দেখেন তার স্ত্রী রক্তাক্ত ও গলাকাটা অবস্থায় শয়নকক্ষে পড়ে আছেন। তার চিৎকারে প্রতিবেশি ও এলাকার লোকজন ছুটে আসে। মুহূর্তে এ নৃশংস হত্যাকাণ্ডের খবর ছড়িয়ে পড়ে। আক্কেলপুর থানার ওসি মো. আবু ওবায়েদ ঘটনাস্থলে পৌঁছেন। বিকাল ৫টায় এ রিপোর্ট লেখার সময় পর্যন্ত এই হত্যাকাণ্ডে জড়িত কাউকে আটক করতে পারেনি পুলিশ। ওসি মো. আবু ওবায়েদ মোবাইল ফোনে যুগান্তরকে জানান, লাশের সুরতহাল শেষে ময়নাতদন্তের জন্য জয়পুরহাট আধুনিক জেলা হাসপাতাল মর্গে পাঠানো হয়েছে।

জয়পুরহাটের আক্কেলপুরে এক গৃহবধূকে প্রকাশ্য দিবালোকে তার নিজ বাড়িতে গলা কেটে হত্যা করেছে দুর্বৃত্তরা। গৃহবধূর নাম সপ্তমী রানী (৫১)। তিনি রায়কালী বাজারের কাপড় ব্যবসায়ী বিশ্বনাথ বসাকের স্ত্রী। রোববার সকাল ১০টা থেকে দুপুর ২টার মধ্যে কোনো এক সময় এই নৃশংস হত্যাকাণ্ড ঘটেছে। ওই সময় বাড়িতে সপ্তমী ছাড়া আর কেউ ছিল না। বাড়ি থেকে কোনো টাকা-পয়সা বা স্বর্ণালঙ্কার খোয়া যায়নি। তাই হত্যার ‘মোটিভ’ (রহস্য) তদন্তের পর জানা যাবে বলে জানিয়েছে পুলিশ। পুলিশ ও এলাকাবাসী সূত্রে জানা গেছে, রোববার সকালে উপজেলার রায়কালী বাজারের কাপড় ব্যবসায়ী বিশ্বনাথ বসাক তার স্ত্রী সপ্তমী রানী বসাককে বাড়িতে রেখে প্রতিদিনের মতো রায়কালী বাজারে তার ব্যবসা প্রতিষ্ঠানে যান। ওই সময় একটি বিয়ের অনুষ্ঠানে যোগ দিতে তার ছেলে ও পুত্রবধূ বাড়ি থেকে বাইরে যায়। দুপুরের খাবার খেতে আনুমানিক বেলা ২টার দিকে বিশ্বনাথ বসাক বাড়িতে ফিরে গিয়ে দেখেন তার স্ত্রী রক্তাক্ত ও গলাকাটা অবস্থায় শয়নকক্ষে পড়ে আছেন। তার চিৎকারে প্রতিবেশি ও এলাকার লোকজন ছুটে আসে। মুহূর্তে এ নৃশংস হত্যাকাণ্ডের খবর ছড়িয়ে পড়ে। আক্কেলপুর থানার ওসি মো. আবু ওবায়েদ ঘটনাস্থলে পৌঁছেন। বিকাল ৫টায় এ রিপোর্ট লেখার সময় পর্যন্ত এই হত্যাকাণ্ডে জড়িত কাউকে আটক করতে পারেনি পুলিশ। ওসি মো. আবু ওবায়েদ মোবাইল ফোনে যুগান্তরকে জানান, লাশের সুরতহাল শেষে ময়নাতদন্তের জন্য জয়পুরহাট আধুনিক জেলা হাসপাতাল মর্গে পাঠানো হয়েছে।